**TERVETULOA ITÄ-SUOMEN LATUALUEEN ALUEKOKOUKSEEN   
4.-5.10.2025 PILPAN MAJALLE KUOPIOON**

Itä-Suomen latualue järjestää syksyisen aluekokouksen 4.-5.10.2025 Kuopiossa Puijon Ladun ulkoilualueella Pilpassa. Aluekokoukseen on yhdistetty perinteiset puheenjohtajien neuvottelupäivät. Sunnuntaina käsitellään ohjaavuuteen liittyviä asioita Suomen Ladun edustajien kanssa.

**Aluekokousviikonlopun ohjelma:**

**La 4.10.2025**

09:30 Saapuminen Pilppaan ja tulokahvit

10:00 **Aluekokous**

13:00 Keittolounas

14:30 **Puheenjohtajien neuvottelupäivä/kokous**

14:30 **Ulkoilu** pj-kokoukseen osallistumattomille

Pilpan alueen esittely ja metsäinen kävelyretki Pörrönpolulla

Kaikille yhteiset nuotiokahvit

17:00 Saunavuorot Pilpan puulämmitteisellä rantasaunalla ja tietovisailut Majalla

19:00 Illallinen Pilpan Majalla

Illallisen jälkeen majoittuminen huoneistohotelli Rauhalahteen. Rauhalahdessa iltaohjelmana heidän järjestämänsä Leijona Karaoke finaali.

**Su 5.10.2025**

07:30 Aamukävely ja venyttely

08:00 Aamupala ja huoneen/majoitusten luovutus. Siirtyminen Pilppaan.

10:00 **Ohjaavuuden koulutus**, Suomen Ladun edustaja

13:00 Lounas ja kahvi

14:00 **Ohjaavuuden koulutus jatkuu**

15:00 Kokouksen päätös, palaute ja kotiinlähtö

**Majoitus ja ruokailut:**

Majoitus järjestetään huoneistohotelli Rauhalahden kolmen hengen huoneissa, hintaan sisältyy majoitus ja aamupala sekä kuntosalin ja saunaosaston käyttö.

Aluekokousviikonlopun kustannukset:

Majoitus 70 euroa / hlö kolmen hengen huoneissa

Lounas ja illallinen Pilpassa lauantaina 40 euroa

Lounas sunnuntaina Pilpassa 20 euroa

Mahdollisista ruoka-ainerajoituksista tulee ilmoittaa ilmoittautumisen yhteydessä

Ilmoittautumisen yhteydessä voit esittää myös toiveesi huonekavereista

**Ilmoittautuminen ja maksaminen:**

Ilmoittaudu aluepäiville **viimeistään tiistaina 16.9.2025** Puijon Ladun verkkokaupassa osoitteessa <https://puijonlatu.johku.com/fi_FI/aluekokous-2025>. Valitse itsellesi sopiva kokouspaketti. Majoitus ja lauantain ja sunnuntain ruokailut maksetaan ilmoittautumisen yhteydessä. Maksuvälineinä käyvät verkkopankki ja tavallisimmat maksukortit. Jos latuyhdistys maksaa osallistumismaksut, samalla ilmoittautumisella voi ilmoittaa ja maksaa yhdellä kertaa useampia henkilöitä.

**Ajo-ohjeet Pilppaan, Pilpantie 261:**

Käänny Leväsentieltä Puuilon parkkipaikan kohdalta Pilpantielle. Pilpantie jatkuu Puuilon parkkipaikan sisäänajon vieressä kapean alikulun kautta noin 1,9 km, edessä on lukittu puomi ja vierellä iso pysäköintialue. Autot jätetään tähän. Jatka puomilta jalkaisin noin 800 metriä Pilppaan. Katso tarkempi kartta Pilpan ajo-ohjeesta <https://puijonlatu.fi/wp-content/uploads/2025/04/Ajo-ohje-Pilppaan.jpg>.

**Tervetuloa 250-vuotissyntymäpäiviään viettävään Kuopioon!**

Aluetyöryhmä